《尉氏妇》
明代·邵宝

嗟汝妇，孝汝姑，三年庐墓声呜呜。泪洒墓上柏，柏树为之枯。

彼反唇，此庐墓，此可讶兮彼可怒。寸土如寸金，寸寸皆妇心。

取汝心，不取汝孝，天地之间有名教。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。